
Biserica “Sfântul Nicolae” din Trifeşti a fost sfințită în anul 1798, a fost construită 
în locul bisericii de lemn cu hramul "Inălţarea Domnului", biserica ce fusese stră- 


mutată din vechea vatră a satului situată mai jos, spre albia secată a râului Moldo- 
va, din patrimoniul acesteia păstrându-se icoana făcătoare de minuni a Maicii 
Domnului, descoperită de către un cioban în apele râului. Cu câteva sute de ani în 
urmă un cioban, care îşi avea stâna pe malul drept al râului Moldova, a găsit în 
albia râului o bucată de lemn, adusă de ape. A luat lemnul din apă şi a încercat să 
facă un foc cu el. În momentul în care a încercat să taie cu un topor acea bucată de 
lemn, ciobanul a observat că din acesta a început să curgă sânge. Speriat şi mirat, 
el a mers cu bucata de lemn la preotul satului. Din acel lemn a fost făcută Sfânta 
icoană, care s-a dovedit a fi făcătoare de minuni. 


Sfânta icoană făcătoare de minuni de la Trifeşti o întruchipează pe Maica Domnu- 
lui împreună cu pruncul lisus, fiind cunoscută de către credincioşi sub numele: 
“Sfânta” sau “Sfânta de la Trifeşti”. Este singura icoană făcătoare de minuni din 
Arhiepiscopia Romanului şi Bacăului aflată într-o biserică de mir. Această icoană 
este ca tipologie teologică „odighitria”, adică cea care călăuzeşte, călăuzitoarea. 


La icoana Maicii Domnului s-au făcut multe minuni şi se fac şi astăzi. Astfel aici 
îşi găsesc alinarea cei care au fost păgubiţi. Icoana mai este vestită şi pentru minu- 
nea de a aduce ploi cu rod peste ținuturile unde se făcea procesiune cu ea. 


Mulţi creştini merg cu multă evlavie în pelerinaj la “Sfânta”, pentru a-i cere Maicii 
Domnului sănătate şi belşug în case. “Mă duc şi mă rog ca şi cum ar fi mama mea. 
Nu am o rugăciune anume, merg şi-i spun ce mă doare, ce mă frământă. Îi privesc 
chipul, mă uit în ochii ei, mângâi sticla... E a mea, Măicuţa mea. Îi văd chipul în 
fața ochilor mereu, în gând, orice aş face, oriunde m-aş duce. O simt lângă sufletul 
meu, mă atrage ca un magnet, simt cum mă încălzeşte şi mă pătrunde o forță care- 
mi zice că-i bine ce fac, şi să mă mai rog, ceva ce-mi dă încredere tot timpul... E 
aici, cu noi, e Sfânta noastră. ” 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Din iubire pentru poporul tău cuprins de multe necazuri şi nevoi, o prea curată Stă- 
până, Împărăteasa Cerului şi a pământului, ne-ai trimis icoana ta ce plutea pe apa 
Moldovei spre a fi nouă mângâiere şi scăpare, de aceea îți cântăm: Bucură-te, 
Maica Domnului mult cinstită, Sfânta de la Trifeşti numită. 


Icosul 1 


Pe malul râului Moldova, un cioban ce păştea oile văzând lemnul icoanei tale care 
plutea pe ape l-a tras la mal. Dar frica l-a cuprins când a văzut că lemnul sângera ca 
şi când ar fi fost viu, pentru care aducem ţie aceste laude: 

Bucură-te, că pentru noi păcătoşii pe apa Moldovei ai venit şi ai fost găsită; 
Bucură-te, că ai fost trasă la mal de cel ce păştea oile, cu multă grijă; 

Bucură-te, că ciobanul cu mirare şi spaimă la preot a alergat; 

Bucură-te, că lemnul icoanei tale care sângera, i-ai arătat; 

Bucură-te, că vie, în icoana ce-a venit pe ape, eşti; 

Bucură-te, că pe cei ce aleargă la tine, cu dragoste-i primeşti; 

Bucură-te, Maica Domnului mult cinstită, Sfânta de la Trifeşti numită. 


Condacul 2 
Plin de mirare şi teamă ciobanul a mers în grabă la preot spre ai povesti cele în- 
tâmplate şi văzând amândoi minunea au dat slavă lui Dumnezeu cântând cu bucu- 
rie: Aliluia! 


Icosul 2 

Vestea despre minunata descoperire s-a răspândit în toată zona Moldovei şi mulţi 
alergând la icoana ta, au dobândit ajutor în necazuri şi tămăduire pentru care adu- 
cem ţie, Maica lui Dumnezeu aceste laude: 


Bucură-te, că mijloceşti mereu la Fiul tău; 

Bucură-te, că scapi tot sufletul din orice greu; 

Bucură-te, că eşti a lumii întregi vindecătoare; 

Bucură-te, că de toată primejdia ne eşti apărătoare; 

Bucură-te, că ne scoţi din scârbe şi nevoi; 

Bucură-te, că te rogi pururi pentru noi; 

Bucură-te, Maica Domnului mult cinstită, Sfânta de la Trifeşti numită. 


Condacul 3 

Plin de bucurie ciobanul a luat icoana acasă spre binecuvântare, dar tu Maica lui 
Dumnezeu, te-ai arătat în vis spunându-i că voia ta este ca Sfânta icoană să fie pusă 
în biserică, iar el ducând odorul sfânt în Casa Domnului a cântat: Aliluia! 


Icosul 3 

De multe ori în decursul timpului s-a încercat mutarea Sfintei icoane de la Trifeşti, 
la alte biserici sau mănăstiri, dar de fiecare dată prin minune dumnezeiască, Sfânta 
icoană a rămas în acelaşi loc, pentru care auzi de la noi aceste laude: 

Bucură-te, că de oameni nu te-ai depărtat; 

Bucură-te, că icoana ta de la Trifeşti, nu s-a mutat; 

Bucură-te, că pe poporul tău nu l-ai părăsit; 


Bucură-te, că orice încercare de a te muta în altă parte nu a reuşit; 
Bucură-te, a creştinilor zid puternic şi apărare; 

Bucură-te, că de răutatea duşmanilor văzuţi şi nevăzuţi, ne eşti ocrotitoare; 
Bucură-te, Maica Domnului mult cinstită, Sfânta de la Trifeşti numită. 


Condacul 4 

Multă mângâiere au aflat, toţi care au venit să se închine cu credinţă în faţa cin- 
stitei şi de minuni făcătoare icoanei tale şi plini de bucurie văzând împlinite cere- 
rile lor au strigat: Aliluia! 


Icosul 4 

Oamenii păgubiţi de răutatea furilor au venit la icoana ta numită Sfânta de la Tri- 
feşti, ca să îţi ceară ajutor pentru necazul lor, iar tu descoperind iute paguba şi pe 
cei ce au furat, ai primit laude ca acestea: 

Bucură-te, că oamenii îşi capătă lucrul furat; 

Bucură-te, că pe tot sufletul întristat l-ai ajutat; 

Bucură-te, că pe cel rătăcit din calea credinţei, l-ai îndreptat; 

Bucură-te, că nimeni nu a plecat de la icoana ta neajutat; 

Bucură-te, a celor păgubiți grabnică ajutătoare; 

Bucură-te, a creştinilor nevoitori încununare; 

Bucură-te, Maica Domnului mult cinstită, Sfânta de la Trifeşti numită. 


Condacul 5 

Mult s-a tulburat poporul de seceta ce pusese stăpânire peste pământ. Toată oste- 
neala lor era în primejdie să se piardă, fiind lipsiţi de hrana cea trebuitoare. Dar au 
alergat la tine Maica lui Dumnezeu, cu nădejde strigând Împăratului slavei: Ali- 
luia! 


Icosul 5 

Au scos în procesiune prin satele Moldovei icoana ta de la Trifeşti, o Maică a lui 
Dumnezeu care porți în sfintele tale braţe pe cerescul tău Fiu şi oamenii te întâm- 
pinau cu credinţă şi bucurie aducându-ţi aceste laude: 

Bucură-te, că seceta degrabă o goneşti; 

Bucură-te, că pământului însetat ploi liniştite îi dăruieşti; 

Bucură-te, că în urma icoanei tale, norii se adună; 

Bucură-te, că după procesiune, ploi binefăcătoare seceta curmă; 

Bucură-te, că prin sate icoana ta, cu cinste este purtată; 

Bucură-te, că de creştini cu credinţă şi bucurie e întâmpinată; 

Bucură-te, Maica Domnului mult cinstită, Sfânta de la Trifeşti numită. 


Condacul 6 

Norii s-au adunat în urma Sfintei icoane aflată în procesiune şi ploi liniştite au adă- 
pat pământul roditor, iar oamenii văzând că milostivirea ta nu i-a trecut cu vederea 
au cântat: Aliluia! 


Icosul 6 

Ca la un izvor nesecat de binefaceri vin creştinii din toată ţara, să se închine icoa- 
nei de minuni făcătoare şi pleacă acasă cu bucurie, pace şi nădejde, pentru care pri- 
meşte aceste cântări: 

Bucură-te, că tuturor le dai al tău ajutor; 

Bucură-te, că porţi în braţe pe al nostru Mântuitor; 

Bucură-te, că celor necăjiţi le dai alinare; 

Bucură-te, că eşti celor sărmani şi nedreptățiți nădejde tare; 

Bucură-te, că nimeni din cei ce au năzuit la tine nu a fost uitat; 

Bucură-te, că pe tot sufletul cel necăţit şi întristat l-ai mângâiat; 

Bucură-te, Maica Domnului mult cinstită, Sfânta de la Trifeşti numită. 


Condacul 7 
Oamenii învrăjbiţi au alergat la tine cu credinţă, spre a căpăta ajutor în necazuri, 
linişte sufletească şi împăcare. Văzând ei mulțimea de binefaceri, belşug, spor, să- 


nătate şi împlinirea cererilor bune ce o reverşi tuturor au cântat cu mulțumire Dom- 
nului: Aliluia! 


Icosul 7 

Cei bolnavi s-au vindecat, furii şi-au mărturisitt păcatul şi au dat înapoi lucrul luat 
cu nedreptate, cei învrăjbiţi s-au împăcat, ploi roditoare pământul a adăpat oprind 
seceta cumplită, cei nemângâiaţi au aflat degrab mângâiere şi ajutor în necazurile 
lor, cei ce nu aveau copii au dobândit prunci binecuvântaţi, iar noi văzând multele 
tale minuni aducem această cântare: 

Bucură-te, că nu ne laşi, când suntem la greu; 

Bucură-te, că în cuget, la rugăciune ne răspunzi mereu; 

Bucură-te, că icoana ta de la Trifeşti, minuni a arătat; 

Bucură-te, că celor păgubiţi lucrul înapoi ai dat; 

Bucură-te, că celor ce te cinstesc le eşti ocrotitoare; 

Bucură-te, a lumii întregi apărătoare; 

Bucură-te, Maica Domnului mult cinstită, Sfânta de la Trifeşti numită. 


Condacul 8 


Lumea aceasta e plină de durere şi întristare, unde să alergăm decât la tine Impără- 
teasă cerească, căci pe cât poate Domnul a ne ajuta cu puterea, tot aşa tu Doamna 
noastră, ne poţi ajuta cu rugăciunea, iar noi vom cânta: Aliluia! 


Icosul 8 

În durerile noastre alergăm la Sfintele icoane de minuni făcătoare cu credinţă, nă- 
dejde şi dragoste din care se revarsă belşug de har, mângâiere şi putere, iar noi 
văzând minunile tale aducem această cântare: 

Bucură-te, că Sfânta de la Trifeşti eşti numită; 

Bucură-te, Mireasă Cerească nenuntită; 

Bucură-te, că mijloceşti la Domnul Împărat; 

Bucură-te, că pe cei certaţi i-ai împăcat; 

Bucură-te, că minunile tale s-au făcut cunoscute; 

Bucură-te, că pe poporul tău îl scapi de necazuri şi de nevoi multe; 

Bucură-te, Maica Domnului mult cinstită, Sfânta de la Trifeşti numită. 


Condacul 9 

Multe minuni ai arătat credincioşilor tăi din Trifeşti, din Moldova şi din toată ţara, 
care vin şi se închină ţie, căci nimeni nu a plecat nemângâiat de la Sfânta ta icoană, 
pentru care zicem: Aliluia! 


Icosul 9 

Din dragoste pentru neamul omenesc ne-ai trimis Sfintele icoane cu chipul tău şi al 
Domnului lisus, spre a afla alinare în tot necazul, tămăduire în boli de tot felul şi 
mângâiere în întristări sufleteşti. lar noi cinstindu-le cum se cuvine şi sărutându-le 
cu smerenie, aducem această cântare: 

Bucură-te, că Sfintele icoane ne aduc bucurie; 

Bucură-te, că multele minuni scrise şi nescrise stau ca mărturie; 

Bucură-te, că din Sfânta ta icoană primim har şi putere; 

Bucură-te, că dobândim ajutor, vindecare şi multă mângâiere; 

Bucură-te, că noi ca pe o făptură vie, în icoană te simţim; 

Bucură-te, că prin mila şi ajutorul tău ne mântuim; 

Bucură-te, Maica Domnului mult cinstită, Sfânta de la Trifeşti numită. 


Condacul 10 

Un logofăt cu famila sa, din multă evlavie a ferecat cu multă cheltuială în aur şi 
argint icoana ta numită, Sfânta de la Trifeşti, ca mulţumire pentru darurile dobân- 
dite şi a cântat lui Dumnezeu: Aliluia! 


Icosul 10 


Multe boli cuprind trupul nostru datorită păcatelor, dar tu Stăpână roagă-l pe Doc- 
torul cel mare, Creatorul cerului şi al pământului să ne dea grabnic vindecare, iar 
noi îţi vom cânta aceste laude: 

Bucură-te, că icoana ta în argint şi aur a fost ferecată; 

Bucură-te, că spre mângâiere, oamenilor ai fost lăsată; 

Bucură-te, că cei ce te cinstesc află multă bucurie; 

Bucură-te, că întăreşti pe cei ce trăiesc în feciorie; 

Bucură-te, că celor căsătoriţi le eşti apărătoare; 

Bucură-te, că prunci sănătoşi le aduci ca binecuvântare; 

Bucură-te, Maica Domnului mult cinstită, Sfânta de la Trifeşti numită. 


Condacul 11 

Am păcătuit cu voie şi fără de voie, cu fapta şi cu gândul şi de multe ori te-am în- 
tristat Maica noastră, pe tine şi pe Fiul tău, dar tu roagă-l să ne ierte, iar noi îi vom 
cânta: Aliluia! 


Icosul 11 

Maica Domnului, tu ne călăuzeşti pe drumul întortochiat al vieţii, tu eşti cea care 
aduci lumina în suflet şi limpezirea minţii, alungând toate gândurile întunecate de 
la cei care te cheamă în ajutor, iar noi cu credinţă şi nădejde aducem aceste laude: 


Bucură-te, a lumii întregi Împărăteasă; 

Bucură-te, că ai fost de Domnul Savaot aleasă; 

Bucură-te, că ai născut pe al lumii Împărat; 

Bucură-te, că mijloceşti la el neîncetat; 

Bucură-te, că mult cinstit e al tău nume; 

Bucură-te, că pururi te rogi pentru lume; 

Bucură-te, Maica Domnului mult cinstită, Sfânta de la Trifeşti numită. 


Condacul 12 

Pe cruce fiind Fiul tău, Domnul nostru lisus Hristos ne-a dat în grija ta, Împără- 
teasă cerească numindu-te Mama a noastră a tuturor, iar noi slăvind bunătatea şi 
purtarea Sa de grijă cu bucurie îi cântăm: Aliluia! 


Icosul 12 

Cinstind icoana ta cea făcătoare de minuni pe ape venită, Sfânta de la Trifeşti nu- 
mită, tot poporul aducem ţie cântare de mulțumire zicând: 

Bucură-te, rod al smereniei curate; 

Bucură-te, cea plină de daruri binecuvântate; 

Bucură-te, că pe Domnul Hristos în braţe I-ai purtat; 

Bucură-te, că din sânii fecioreşti l-ai alăptat; 


Bucură-te, că de Fiul tău, nouă păcătoşilor Mamă ne-ai fost încredințată; 
Bucură-te, că iei sub sfântul tău acoperământ lumea toată; 
Bucură-te, Maica Domnului mult cinstită, Sfânta de la Trifeşti numită. 


Condacul 13 (de 3 ori) 

O, prea binecuvântată Împărăteasă a cerului şi a pământului, auzi-ne pe noi ce ne 
aflăm în suferinţe, boli, necazuri şi întristări de tot felul şi ne dăruieşte cele de folos 
spre binefacerea sufletului şi a trupului. Roagă-te la Fiului tău să ne izbăvească de 
toată primejdia, mânia, nevoia şi de toată răutatea, ca ceilalţi ani ai vieţii să îi pe- 
trecem cu sănătate, pace şi bună sporire spre mântuire, iar noi îi vom cânta cu bu- 
curie: Aliluia! 


Se spune iarăşi: 


Icosul 1 

Pe malul râului Moldova, un cioban ce păştea oile văzând lemnul icoanei tale care 
plutea pe ape l-a tras la mal. Dar frica l-a cuprins când a văzut că lemnul sângera ca 
şi când ar fi fost viu, pentru care aducem ţie aceste laude: 

Bucură-te, că pentru noi păcătoşii pe apa Moldovei ai venit şi ai fost găsită; 
Bucură-te, că ai fost trasă la mal de cel ce păştea oile, cu multă grijă; 


Bucură-te, că ciobanul cu mirare şi spaimă la preot a alergat; 

Bucură-te, că lemnul icoanei tale care sângera, i-ai arătat; 

Bucură-te, că vie, în icoana ce-a venit pe ape, eşti; 

Bucură-te, că pe cei ce aleargă la tine, cu dragoste-i primeşti; 

Bucură-te, Maica Domnului mult cinstită, Sfânta de la Trifeşti numită. 


Condacul 1 

Din iubire pentru poporul tău cuprins de multe necazuri şi nevoi, o prea curată 
Stăpână, Împărăteasa Cerului şi a pământului, ne-ai trimis icoana ta ce plutea pe 
apa Moldovei spre a fi nouă mângâiere şi scăpare, de aceea îți cântăm: Bucură-te 
Maica Domnului mult cinstită, Sfânta de la Trifeşti numită. 


Sfânta de la Trifeşti - Scurt istoric 


Biserica “Sfântul Nicolae” din Trifeşti a fost sfințită în anul 1798, aşa cum se poate 
vedea inscripționat pe piatra de deasupra uşii de la intrarea în biserică. 


În sfântul lăcaş se păstrează Sfânta icoană făcătoare de minuni a Maicii Domnului 
pe a cărei îmbrăcăminte de argint suflat cu aur se află inscripţia următoare: “Acea- 
stă Sfântă icoană a PreaSfintei Stăpânei noastre Născătoarei de Dumnezeu şi pu- 
rurea fecioarei Maria, ce se află la biserică în satul Trifeşti s-au ferecat cu toată 
cheltuiala Dum. Iordache Rusit Vel. Biv. fiul Dum. Nicolai Rusit Biv. Vel. Logofăt 
de Țara de jos şi a prea iubite soției lui. Dumisale Pulchiriţa Biv. fiica Dum: Con- 
stantin Balos Vel Logofăt de Țara de jos, spre veşnica pomenire şi dorita mântuire 
sufletelor dumnealor sale şi niamul dumnilor sale, care s-a săvârşit la anul 1800 
iunie 20...” 


Sfânta icoană făcătoare de minuni de la Trifeşti o întruchipează pe Maica Dom- 
nului împreună cu pruncul lisus. Aceasta are o istorie aparte, ce se transmite din 
generaţie în generație. 


Potrivit acesteia, cu câteva sute de ani în urmă un cioban, care îşi avea stâna pe 
malul drept al râului Moldova, a găsit în albia râului o bucată de lemn, adusă de 
ape. A luat lemnul din apă şi a încercat să facă un foc cu el. În momentul în care a 
încercat să taie cu un topor acea bucată de lemn, ciobanul a observat că din aceasta 
a început să curgă sânge. Speriat şi mirat, el a mers cu bucata de lemn la preotul sa- 


tului. Din acel lemn a fost făcută Sfânta icoană, care s-a dovedit a fi făcătoare de 
minuni. Este cunoscută de către credincioşi sub numele: “Sfânta” sau “Sfânta de la 
Trifeşti”. 


Fiind cunoscută ca aducătoare de ploaie, credincioşii multor parohii au cerut, la 
vreme de secetă, ajutorul “Sfintei de la Trifeşti”, care după procesiuni şi rugăciuni 
în biserici şi ţarine a adus apă atât de necesară oamenilor, animalelor şi roadelor 
pământului. 

Mulţi creştini din eparhie, şi nu numai, merg cu multă evlavie în pelerinaj la “Sfân- 
ta”, fie la biserica din Trifeşti, fie la bisericile unde Sfânta icoană se află în proce- 


siune, pentru a-l cere Maicii Domnului sănătate şi belşug în case. 


Sfânta de la Trifeşti - Istoric şi legendă 


Biserica “Sfântul Nicolae” din Trifeşti a fost sfințită în anul 1798, aşa cum se poate 
vedea inscripționat pe piatra de deasupra uşii de la intrarea în biserică. 


A fost construită în locul bisericii de lemn cu hramul "Înălţarea Domnului", bise- 
rica ce fusese strămutată din vechea vatră a satului situată mai Jos, spre albia secată 
a râului Moldova, din patrimoniul acesteia păstrându-se icoana făcătoare de minuni 
a Maicii Domnului, descoperită de către un cioban în apele râului. Această infor- 
maţie provine dintr-o însemnare a preotului Vasile Damian, care a slujit la această 
parohie până în anul 1884. 


In Sfântul Lăcaş se păstrează Sfânta icoană făcătoare de minuni a Maicii Domnului 
care are o istorie aparte, ce se transmite din generaţie în generaţie. 


Potrivit acesteia, cu câteva sute de ani în urmă un cioban, care îşi avea stâna pe 
malul drept al râului Moldova, a găsit în albia râului o bucată de lemn, adusă de 
ape. A luat lemnul din apă şi a încercat să facă un foc cu el. În momentul în care a 
încercat să taie cu un topor acea bucată de lemn, ciobanul a observat că din acesta a 
început să curgă sânge. Speriat şi mirat, el a mers cu bucata de lemn la preotul sa- 
tului. Din acel lemn a fost făcută Sfânta icoană, care s-a dovedit a fi făcătoare de 
minuni. 


Descriere a icoanei - Sfânta de la Trifeşti 


Sfânta icoană făcătoare de minuni de la Trifeşti o întruchipează pe Maica Domnu- 
lui împreună cu pruncul Iisus. 


Pe îmbrăcămintea de argint suflat cu aur se află inscripția următoare: “Această 
Sfântă icoană a PreaSfintei Stăpânei noastre Născătoarei de Dumnezeu şi pururea 
fecioarei Maria, ce se află la biserică în satul Trifeşti s-au ferecat cu toată chel- 


tuiala Dum. lordache Rusit Vel. Biv. fiul Dum. Nicolai Rusit Biv. Vel. Logofăt de 
Tara de jos şi a prea iubite soţiei lui. Dumisale Pulchiriţa Biv. fiica Dum: 
Constantin Balos Vel Logofăt de Țara de jos, spre veşnica pomenire şi dorită mân- 
tuire sufletelor Dumnealor Sale şi niamul Dumnilor Sale, care s-a săvârşit la anul 
1800 iunie 20...” 


Este cunoscută de către credincioşi sub numele: “Sfânta” sau “Sfânta de la Tri- 
feşti”. 


Este singura icoană făcătoare de minuni din Arhiepiscopia Romanului şi Bacăului 
aflată într-o biserică de mir. 


Fiind cunoscută ca aducătoare de ploaie, credincioşii multor parohii au cerut, la 
vreme de secetă, ajutorul “Sfintei de la Trifeşti”, care după procesiuni şi rugăciuni 
în biserici şi ţarine a adus apă atât de necesară oamenilor, animalelor şi roadelor 
pământului. 


Mulţi creştini din eparhie, şi nu numai, merg cu multă evlavie în pelerinaj la “Sfân- 
ta”, fie la biserica din Trifeşti, fie la bisericile unde Sfânta icoană se află în 
procesiune, pentru a-l cere Maicii Domnului sănătate şi belşug în case. 


Mormântul ciobanului 


Unul din punctele de interes pentru cei care vizitează localitatea Trifeşti este mor- 
mântul ciobanului. 


Monumentul este situat în curtea Şcolii generale cu clasele I-VIII nr.1 Trifeşti şi 
potrivit tradiţiei în locul respectiv ar fi fost înmormântat ciobanul care ar fi salvat 
icoana din apele învolburate. 


In ziua de miercuri, înainte de Joia Inălţării, după oficierea Sfintei Liturghii, preoţii 
şi credincioşii prezenți merg în procesiune cu Sfânta icoană la mormântul c1o- 
banului, unde se săvârşesc: Aghiazma mică şi Sfântul Maslu. 


Icoana făcătoare de minuni de la Trifeşti - Roman 


Ținutul Moldovei e cunoscut mai ales pentru bogata roadă duhovnicească, pentru 
splendoarea mănăstirilor şi icoanele făcătoare de minuni. În apropierea orașului 
Roman, la nici 7 km, în localitatea Trifeşti, atestată documentar încă din timpul 
domnitorului Alexandru cel bun, se ascunde o frumoasă icoană a Maicii Domnului, 
icoană care a adus multă mângâiere credincioşilor ce s-au apropiat cu credinţă de 
ea. 


Este atât de veche încât nu se ştie nici unde a fost pictată, nici de către cine a fost 
adusă în ţară, dar se ştie că este o icoană a tradiţiei bizantină, cel mai probabil din 
Muntele Athos. 


La Trifeşti, în timpuri imemoriale, era un Schit unde se spune că icoana a stat mult 
timp. Dar cum a ajuns această icoană acolo? 


Se spune că în urma unei inundaţii valea a adus în aval mult material lemnos. Un 
cioban a văzut de pe marginea râului o scândură care-i venea foarte bine la coliba 
de la stână. Nereuşind să o recupereze cu uşurinţă, a legat de o funie un cârlig și 
agăţând-o a tras-o la liman. Nu mică i-a fost mirarea şi mare 1-a fost spaima să va- 


dă că acolo unde a lovit cârligul, icoana sângera. A fugit la Schit și a povestit călu- 
gărilor cele întâmplate. 


Îndată au venit la icoană și au început a se ruga și a face litanii după care au ridi- 
cat-o şi cu multă cuviinţă au dus-o în biserică. Aici a stat până în secolul al XIX 
când icoana a fost aşezată în biserica satului Trifeşti întrucât schitul nu mai era 
funcțional. 


Ciobanul a murit, dar memoria lui a fost păstrată şi cinstită așa încât an de an se fă- 
ceau procesiuni cu icoana până la mormânt. 


O altă tradiție, neconsemnată de părintele Ioanichie Bălan, spune că după ce baciul 
a recuperat scândura ar fi dus-o la stână unde încercând să o cioplească a văzut că 
din ea curge sânge. A căutat preotul satului, iar acesta, simțind că e în faţa unui 
semn de la Dumnezeu a cerut să se picteze o icoană. 


Alte tradiții spun că icoana ar fi fost adusă în Moldova de Andronic Paleologul în 
aceeaşi perioadă în care a fost dăruită şi Maica Domnului de la Neamţ. 


Indiferent care dintre tradiţii este adevărată, toate sunt de acord asupra harului ce 


rezidă în această icoană. 


Ea a fost ferecată în argint aurit în secolul al XVIII, după cum stă consemnat pe ea: 
În Sfântul Lăcaş se păstrează Sfanta icoană făcătoare de minuni a Maicii Dom- 
nului pe a cărei îmbrăcăminte de argint suflat cu aur se află inscripția următoare: 
“Această Sfântă icoană a Preasfintei Stăpânei noastre Născătoarei de Dumnezeu 
şi pururea fecioarei Maria, ce se află la biserică în satul Trifeşti s-au ferecat cu 
toată cheltuiala Dum. Iordache Rusit Vel. Biv. fiul Dum. Nicolai Rusit Biv. Vel. 
Logofăt de ţara de jos şi a prea iubite soţiei lui. Dumisale Pulchiriţa Biv. fiica 
Dum: Constantin Baloş Vel Logofăt de țara de jos, spre veşnică pomenire şi dorită 
mântuire sufletelor dumnealor sale şi niamul dumnilor sale, care s-a săvârşit la 
anul 15800 iunie 20...” (detalu pe http://www.primariatrifesti.ro/obiceiuri-si-tra- 
ditii.html) 


Această icoană este ca tipologie teologică „odighitria”, adică cea care călăuzeşte, 
călăuzitoarea. 


La icoana Maicii Domnului s-au făcut multe minuni şi se fac şi astăzi. Astfel aici 
îşi găsesc alinarea cei care au fost păgubiţi. 


Se spune că cei care au fost călcaţi de hoţi şi se închinau icoanei cu credinţă în 
majoritatea cazurilor îşi recuperau prejudiciul. Interesant este că efectul rugă- 
ciunilor era atât de puternic încât unii dintre hoţi doar auzind zvonul că păgubitul 
ar fi la icoana Maicii Domnului de la Trifeşti se duceau pe ascuns şi îşi lăsau prada. 
Alţii, mai mândri se trezeau cu pagube mai mari decât beneficiul avut în urma fur- 
tului, le ardea grajdul, le mureau animale și alte năpaste dădeau peste ei, așa încât 
cu timpul icoana de lângă Roman a devenit un străjer al bunurilor sătenilor. 


Icoana mai este vestită şi pentru minunea de a aduce ploi cu rod peste ţinuturile un- 
de se făcea procesiune cu ea. 


Biblografie orientativă: 

Arhim, loanichie Bălan, Sfintele icoane din România, Episcopia Romanului, 1999. 
http://www.primariatrifesti.ro/obiceiuri-si-traditii.html) 

http://w ww .crestinortodox.ro/icoane-facatoare-minuni/ 
http://www.crestinortodox.ro/pelerinaje/biserici-icoane-facatoare-minuni-romania- 
120003.html 
https://doxologia.ro/iconografie/cele-mai-cunoscute-icoane-facatoare-de-minuni- 
din-moldova 


(extras din materialul: Icoane făcătoare de minuni ale Maicii Domnului - Cate- 
heze întocmite pentru Postul Maicii Domnului, cu binecuvântarea Înalt-prea- 
Sfințitului arhiepiscop şi mitropolit Andrei, de către pr. lect. univ. dr. Liviu Vidi- 
can-Manci) 


Sfânta icoană făcătoare de minuni de la Trifeşti o întruchipează pe Maica Domnu- 
lui împreună cu pruncul lisus. 


Pe îmbrăcămintea de argint suflat cu aur se află inscripția următoare: “Această 
Sfântă icoană a PreaSfintei Stăpânei noastre Născătoarei de Dumnezeu şi pururea 
fecioarei Maria, ce se află la biserică în satul Trifeşti s-au ferecat cu toată chel- 
tuiala Dum. lordache Rusit Vel. Biv. fiul Dum. Nicolai Rusit Biv. Vel. Logofăt de 
Tara de jos şi a prea iubite soției lui. Dumisale Pulchiriţă Biv. fiica Dum: Con- 
stantin Bălos Vel Logofăt de Țara de jos, spre veşnică pomenire şi dorită mântuire 
sufletelor dumnealor sale şi niamul dumnilor sale, care s-a săvârşit la anul 1800 
iunie 20...” 


Este cunoscută de către credincioşi sub numele: “Sfânta” sau “Sfânta de la Tri- 
feşti”. 


Este singura icoana făcătoare de minuni din Arhiepiscopia Romanului şi Bacăului 
aflată într-o biserică de mir. 


Fiind cunoscută ca aducătoare de ploaie, credincioşii multor parohii au cerut, la 
vreme de secetă, ajutorul “Sfintei de la Trifeşti”, care, după procesiuni şi rugăciuni 
în biserici şi ţarine a adus apă atât de necesară oamenilor, animalelor şi roadelor 
pământului. 


Mulţi creştini din eparhie, şi nu numai, merg cu multă evlavie în pelerinaj la “Sfân- 
ta”, fie la biserica din Trifeşti, fie la bisericile unde Sfânta icoană se află în proce- 
siune, pentru a-i cere Maicii Domnului sănătate şi belşug în case. 


Biserica din Trifeşti, cu hramul în binecuvântata zi a Înălţării Sfintei Cruci, a fost 
zidită în urmă cu aproape 300 de ani de boierii locului. 


La începutul secolului trecut, un cioban din zonă, aflat cu oile pe malul Moldovei, 
a văzut plutind pe râu o icoană şi a scos-o din apă, agăţând-o cu un cârlig din fier. 
Istoria spune că lemnul icoanei a sângerat în locul în care fusese străpunsă de câr- 
lg. Speriat, ciobanul s-a rugat de iertare în faţa icoanei şi a dus-o iniţial acasă. 


Noaptea, el a visat-o pe Maica Domnului, care i-a spus să ducă icoana găsită la 
biserica din Trifeşti, fiindcă acolo e locul ei. 


De-a lungul timpului, s-au făcut nu mai puţin de opt încercări de a muta respectiva 
icoană în alte mănăstiri sau biserici mai importante din ţară. 


De fiecare dată însă, aceasta s-a întors în mod miraculos, peste noapte, în biserica 
din Trifeşti. 


Această icoană a Maicii Domnului are în primul rând darul de a aduce ploaia în 
vremuri de secetă. Apoi, ea şi-a demonstrat puterea dovedindu-i pe hoţii nedesco- 
periţi. Sunt consemnate zeci de cazuri în care hoţii s-au predat de bunăvoie poliției 
după ce persoanele pe care le prădaseră s-au rugat în faţa icoanei din Trifeşti. 


In fiecare an, pe 14 septembrie, în ziua de hram a bisericii, locuitorii din zonă obiş- 
nuiesc să meargă în pelerinaj la icoana făcătoare de minuni. 


Tradiţia cere însă ca pelerinajul să se facă neapărat pe Jos, indiferent cât de mare ar 
fi distanţa dintre locurile de domiciliu ale credincioşilor şi biserica din Trifeşti. 


Minuni ale icoanei Maici Domnului de la Trifeşti 

Slujba dedicată Sfintei Marii atrage sute de credincioși. Icoana făcătoare de minuni 
atrage sănătate pentru credincioşi şi ploi în anii secetoşi. Pelerinajul consacrat 
Sfintei Cruci parcurge peste opt kilometri şi se oprește la cele cinci troițe ale satu- 
lui. 


Icoana făcătoare de minuni a Maicii Domnului de la Trifeşti atrage, an de an, sute 
de credincioşi la slujba dedicată sărbătorii din 8 septembrie. "Noi facem slujbe la 
fiecare mare sărbătoare din an, dar acatistul dedicat Maicii Domnului este consi- 
derat de credincioşi deosebit și îi atrage la biserică mai mult decât la alte eveni- 


mente religioase”, spune preotul Laurenţiu Segneanu, paroh al bisericii “Sfântul 
Nicolae” din Trifeşti. 


Biserica din Trifeşti a fost sfinţită în anul 1798, aşa cum se poate vedea inscrip- 
ționat pe piatra de deasupra uşii de la intrarea în biserică. 


În Sfântul Lăcaş se păstrează Sfânta icoană făcătoare de minuni a Maicii Domnului 
pe a cărei îmbrăcăminte de argint suflat cu aur se află inscripţia următoare: “Acea- 
stă Sfântă icoană a Preasfintei Stăpânei noastre Născătoarei de Dumnezeu şi 
pururea fecioarei Maria, ce se află la biserică în satul Trifeşti s-au ferecat cu toată 
cheltuiala Dum. Iordache Rusit Vel. Biv. fiul Dum. Nicolai Rusit Biv. Vel. Logofăt 
de Țara de jos şi a prea iubite soției lui. Dumisale Pulchiriţa Biv. fiica Dum: 
Constantin Baloş Vel Logofăt de Țara de jos, spre veșnică pomenire şi dorită 
mântuire sufletelor dumnealor sale şi niamul dumnilor sale, care s-a să-vârşit la 
anul 1500 iunie 20...” 


Sfânta icoană făcătoare de minuni de la Trifeşti o întruchipează pe Maica Domnu- 
lui împreună cu pruncul lisus. Aceasta are o istorie aparte, ce se transmite din 
generaţie în generaţie. Potrivit acesteia, cu câteva sute de ani în urmă, un cioban 
care îşi avea stâna pe malul drept al râului Moldova, a găsit în albia râului o bucată 
de lemn adusă de ape. A luat lemnul din apă şi a încercat să facă un foc cu el. În 
momentul în care a încercat să taie cu un topor acea bucată de lemn, ciobanul a ob- 
servat că din acesta a început să curgă sânge. Speriat şi mirat, el a mers cu bucata 
de lemn la preotul satului. 


Din acel lemn a fost făcută Sfânta icoană, care s-a dovedit a fi făcătoare de minuni. 
Este cunoscută de către credincioşi sub numele: “Sfânta” sau “Sfânta de la Tri- 
feşti”. 


Fiind cunoscută ca aducătoare de ploaie, credincioşii multor parohii au cerut, la 
vreme de secetă, ajutorul “Sfintei de la Trifeşti”, care, după procesiuni şi rugăciuni 
în biserici şi ţarine, a adus apa atât de necesară oamenilor, animalelor şi roadelor 
pământului. 


Mulţi creştini din eparhie, şi nu numai, merg cu multă evlavie în pelerinaj la “Sfân- 
ta”, fie la biserica din Trifeşti, fie la bisericile unde Sfânta icoană se află în pro- 
cesiune, pentru a-l cere Maicii Domnului sănătate şi belşug în case. "Puterea cre- 
dinței ajută fiecăruia şi tuturor, de aceea noi facem la fiecare sărbătoare slujbe 
care să întărească speranța și credința. O astfel de ceremonie va fi şi cea dedicată 
Sfintei Cruci, sărbătoare din 14 septembrie, când facem un pelerinaj de peste opt 
kilometri pe la cele cinci troițe din sat, ceremonial dedicat credinţei şi smereniei ”, 
spune preotul paroh Laurenţiu Segneanu. 


Icoana Maicii Domnului de la Trifeşti, în mijlocul credincioşilor din Poieniţa 

15 august 2017 


Moment de bucurie duhovnicească pentru comunitatea din Parohia Poieniţa, Pro- 
topopiatul Paşcani. Icoana Maicii Domnului de la Trifeşti, cunoscută ca fiind făcă- 
toare de minuni, a poposit aici duminică, 13 august, pentru câteva clipe de rugă- 
ciune. Sute de credincioşi au luat parte, alături de un sobor de preoţi, la Taina Sfân- 
tului Maslu, precedată de slujba Acatistului Adormirii Maicii Domnului şi de câte- 
va rugăciuni de mulțumire. 


Cu binecuvântarea Înaltpreasfinţitului Teofan, mitropolitul Moldovei şi Bucovinei, 
şi prin purtarea de grijă a preotului Marius lonuţ Tabarcea şi a preotului Laurenţiu 
Segneanu, Sfânta icoană a fost purtată în pelerinaj de la parohia Trifeşti, Protopo- 
piatul Roman, unde este păstrată cu evlavie de mai bine de 200 de ani. 


Evenimentul organizat în Poieniţa are o tradiție de 10 ani, luna august transfor- 
mând parohia într-un mic centru de pelerinaj atât pentru enoriaşi, cât şi pentru cre- 
dincioşii din împrejurimi. 


În cuvântul de încheiere adresat pelerinilor, pr. protopop Pavel Postolachi a subli- 
niat rolul Maicii Domnului în istoria creştinismului şi în viaţa credincioşilor, ca 
fiind protectoarea, ajutătoarea şi mijlocitoarea credincioşilor. 


Totodată, pr. Florin Țuscanu de la parohia Trifeşti, a detaliat istoria sfintei icoane, 
dar şi modul în care Sfânta a schimbat vieţile a mii de credincioşi, care, de-a lungul 
timpului, s-au rugat cu evlavie în faţa ei. 


Icoana numită „Sfânta de la Trifeşti“ 


Icoana făcătoare de minuni de la Trifeşti o întruchipează pe Maica Domnului îm- 
preună cu Pruncul lisus. Aceasta are o istorie aparte, ce se transmite din generație 
în generaţie. 


Potrivit acesteia, la începutul secolului trecut, un cioban din zonă, aflat cu oile pe 
malul Moldovei, a văzut plutind pe râu o icoană şi a scos-o din apă, agăţând-o cu 
un cârlig din fier. Istoria spune că lemnul icoanei a sângerat în locul în care fusese 
străpunsă de cârlig. Speriat, ciobanul s-a rugat pentru iertare în faţa icoanei şi a 
dus-o inițial acasă. Noaptea, el a visat-o pe Maica Domnului care i-a spus să ducă 
icoana găsită la biserica din Trifeşti, fiindcă acolo e locul ei. 


Această icoană a Maicii Domnului are în primul rând darul de a aduce ploaia în 
vremuri de secetă. 


Apoi, de-a lungul timpului a făcut numeroase minuni în sensul dovedirii pe hoţii 
nedescoperiţi, fiind consemnate în acest sens zeci de mărturii. 


În celebra sa inventariere a icoanelor făcătoare de minuni din România, vrednicul 
de pomenire episcop Melchisedec Ştefănescu o aşază la loc de cinste în lista celor 
cincisprezece „„Maici care plâng“, icoanele recunoscute oficial de Biserică drept 
făcătoare de minuni. Dintre acestea, Maica Trifeştiului e singura care nu se află azi 
în mari mănăstiri voievodale, rămânând, mai departe, într-o biserică de sat, mult 
prea puţin cunoscută. Credinţa şi iubirea oamenilor au ţinut-o aici. Fiind cunoscută 
ca aducătoare de ploaie, credincioşii multor parohii au cerut, la vreme de secetă, 
ajutorul „Sfintei de la Trifeşti“, care, după procesiuni şi rugăciuni în biserici şi 
țarine, a adus apa atât de necesară oamenilor, animalelor şi roadelor pământului. 
(Pr. Marius Ionuţ Tabarcea) 


Maica Domnului cu ochii pierduţi în zări 


- Una din cele mai puternice icoane făcătoare de minuni din Moldova se află într- 
un sat aşezat pe podişul care leagă Romanul de Bacău - Comună mare, cu aproape 
cinci mii de suflete, aşezată pe şesuri înalte, aliniate între apa Moldovei şi apa 
Siretului, Trifeştiul pare, în începutul acesta de primăvară, un sat pustiu. Uliţe 
goale, porţi ferecate, nici măcar un câine care să latre în urma ta. Doar o drujbă se 
aude pierdut, undeva, spre culmea Climeştiului. Şiun nechezat de cal, înhămat la o 
căruţă proptită în faţa unei cârciumioare pustii. 


Lângă el, un om cu o ţigară în mână ne priveşte întrebător: "Aţi venit pentru Sfân- 
tă? Nu s-a întors încă de la Bacău. E pornită în pelerinaj, se întoarce mai către sea- 

Ta . 


Îi spunem că am vrea să intrăm în biserica satului şi ne îndeamnă să-l căutăm pe 
dascălul Ciprian. "Om bun, omul lui Dumnezeu. Şade colea, la capătul uliței. Stri- 
gați tare să vă audă, că în perioada asta, a postului mare, lumea stă mai retrasă. 
Iar acum o aşteaptă pe Sfânta. Pe seară, o să fie toţi la biserică”. 


Mergem iarăşi prin satul pustiu, cu casele zăvorâte. În ograda dascălului nu se vede 
şi nu se mişcă nimic. ÎL găsim, în cele din urmă, în bătătura unor bătrâni, pe care-i 
ajută la tăiat lemne. Om tânăr, cu chip bălai. Îi spunem că am vrea să intrăm în 
biserică, şi el ne însoţeşte cu o bucurie curată, de parcă ar fi ştiut că venim. "Acu- 
ma-i linişte în sat, dar să vedeţi mai pe seară!", zice misterios. 


Albă, cu o singură turlă, înconjurată de morminte bătrâne, biserica adăposteşte, de 
peste două sute de ani, comoara Trifeştiului: o icoană a Maicii Domnului făcătoare 
de mari minuni. Magia începe înainte să dai cu ochii de ea. Cum intri între pereţii 
albaştri, pictați cu sfinți, privirea porneşte singură spre partea stângă a altarului, 
către un postament ascuns în penumbră, învăluit, cumva, de mister. Locul icoanei. 
Am senzaţia clară că în spaţiul acela se petrece "ceva". 


De altfel, dascălul priveşte şi el, în aceeaşi direcţie, cu o grijă aparte, încordată. Nu 
vorbim, dar sunt sigur că simţim, deopotrivă, o "prezenţă" în biserică, poate o ener- 
gie adunată prin veacuri în locul acela, "făptura" rugăciunilor rostite de credincio- 
ŞI. Acolo, în stânga catapetesmei, stă de secole "Sfânta de la Trifeşti", Maica ocro- 


titoare a întregului sat şi-a acestei părți de Moldovă. 


Oamenii din sat sunt în permanenţă cu gândul la ea. li poartă chipul în minte, o 


cheamă-n rugăciuni, oricând se simt apăsaţi. Toţi au încă în suflet întâmplarea 
aceea, din 1952, când episcopia a hotărât să mute definitiv icoana la Roman, la 
biserica Precista mare... Au venit s-o ia, fără a-i anunţa pe localnici, cu mai mulți 
orăşeni şi-o trăsură împodobită frumos, dar n-au putut să ridice icoana din locul ei. 
S-a lăsat atât de grea, că n-au izbutit s-o clintească. Preoţii au făcut rugăciuni, aca- 
tiste şi ectenii, însă totul a fost în zadar. 


Altădată a venit episcopul însuşi s-o ia, într-o trăsură de ceremonie, cu patru cai, cu 
preoţi şi odăjdii, dar iarăşi n-au reuşit să treacă de hotarul satului, căci bidiviii n-au 
putut să mai facă nici un pas dincolo de podul de peste apa Moldovei. 


De atunci, nimeni n-a mai îndrăznit să încerce să mute Sfânta din Trifeşti. Pleacă 
numai "împrumutată", pe la alte biserici din ţinutul Bacăului, aşa cum s-a întâmplat 
şi acum... A plecat cu binecuvântarea localnicilor, spre a fi în folosul a mii de oa- 
meni care-o cereau şi aveau nevoie de ea. Dar, peste nici două ore, se va întoarce 
acasă. 


Dascălul îmi zice că are emoţii. Se simte asta din graba, din neliniştea lui. Hotărâm 
să stăm şi s-o aşteptăm. 


Lemnul din care curge sânge 


Doar o copie întunecoasă ţine acum locul Sfintei. O imagine fără viaţă şi fără pu- 
tere. "O să vedeţi, când vine, parcă se însufleţeşte biserica", zice dascălul. Nu-i zi 
în care să nu vină aici, să nu se închine, "vorbind cu ea" şi cerându-i poveţe. Apoi 
aprinde becurile catapetesmei şi-mi spune povestea Maicii găsite pe ape, aşa cum 
aveam s-o aud aidoma de la toţi credincioşii, nu ca pe o legendă, ci ca pe un fapt 
real, petrecut acum vreo două sute de ani. 


Există dovezi şi amintiri statornice, ale "bunicilor bunicilor”, despre acel cioban 
care a văzut plutind un soi de scândură mare, pe apa Moldovei... "A văzut-o în ape, 
mare, înnegrită, mergea la vale şi-a tras-o la mal", povesteşte dascălul. "Era cio- 
banul care păzea oile din satul nostru. Şi-a dus-o la stână şi a vrut să facă din ea o 
portiţă la staul. Noaptea o închidea, dimineaţa o tot găsea deschisă. O mână nevă- 
zută o deschidea, slobozind micii... Şi atunci a zis să o taie, să-şi facă din ea surcele 
pentru foc. Nu ştia, n-avusese cum să ştie că-i icoană, căci era neagră de cât plutise 
pe ape, de cine ştie unde... A luat baltagul şi-a lovit, iar din lemn a început să curgă 
sânge. Sânge roşu, sânge viu, omenesc! A luat icoana însângerată şi-a dus-o la un 
preot bătrân, în biserica din sat - biserica era jos, în timpul acela, lângă apa Mol- 
dovei. Preotul a curăţat-o şi-n mâna lui s-au arătat chipurile sfinte!..." 


Întâmplare adevărată! Se păstrează numele preotului de atunci, numele locului un- 
de s-a găsit Sfânta ("Moldova seacă"), ba şi mormântul ciobanului care a scos-o 
din apă, loc unde se fac pelerinaje şi azi. 


Mergem cu dascălul Ciprian să ni-l arate. E undeva lângă primărie. Peste mormânt 
a fost ridicat un foişor de lemn, unde vin mulţimi de creştini, în miercurea de 


dinainte de Înălţare, la renumitul Maslu de obşte, unde s-au tămăduit de-a lungul 
vremii mii de oameni. 


Umblăm prin satul parcă părăsit, cu dascălul după noi. Coborâm spre apus, pe un 
fir de drum şerpuit, ca să ne arate dealul pe care altădată credincioşii îl urcau în 
genunchi, când veneau la icoană, aşa cum mulţi dintre ei urcă şi azi povârnişul 
acesta golaş, numit Jidovina. Unii vin pe jos, şapte kilometri, de la Roman sau mai 
de departe, îngenunchează în lutul roşu şi urcă dealul, fiecare după puterea lui, 
rugându-se necontenit. Peste un kilometru de pocăință pentru întâlnirea cu Maica 
Domnului. "Şi bătrânele. Mai ales să vezi bătrânele... Câţi dintre noi ar putea?” 
Atât de mare este credinţa. 


Ploi din senin 


Biserica din Trifeşti / Jidovina, dealul urcat în genunchi 


Icoana Maicii Domnului din Trifeşti mai e numită şi "Icoana apei"... Dascălul a 
fost într-o mulțime de procesiuni cu ea, cu popor mult. A fost prin sate unde nu 
mai plouase de luni de zile, pe câmpuri uscate, prin orăşele lihnite de secetă, a sim- 
ţit puterea icoanei în toată tăria ei. "Întotdeauna a plouat! Fără excepţie”, spune 
dascălul Ciprian. " 


Am fost prin sate uitate de Dumnezeu, cu praful gros aşternut peste case, prin lo- 
curi unde oamenii implorau un picur de apă. Era cerul senin, încremenit, sticlă, de 
săptămâni şi luni întregi... Oamenii posteau până seara, veneau cu inimile curate. 
Făceam rugăciune la o fântână sau pe țarină, la un hotar, toată mulţimea cu rugă- 
ciunile unite într-un singur glas. Şi n-apucam să ajungem până la biserică, şi înce- 
pea să plouă ca din senin, de rupea pământul. Veneau norii în urma noastră, pe 
câmp, ne-ntorceam acasă cu icoana udată... Și toată lumea se minuna şi se bucura 
şi cânta mai departe... Aşa a fost mereu, din istorie. Nu-i vară să nu fie cerută de 
credincioşi, în satele lor, când sunt secete. Şi plouă negreşit în ziua şi ceasul când 
facem rugăciunea cu toţii împreună. În clipa aia, fără excepţie!" 


In procesiunile pentru aducerea ploii, localnicii au constatat un lucru uimitor: când 
trebuiau să treacă peste o apă, chiar şi peste un pârâiaș, icoana iarăşi "se lăsa grea" 


şi nu mai putea fi clintită nici de cei mai puternici bărbaţi, ci doar de feciori sau 
fecioare, cu trup curat. 


"N-o să credeţi, dar putem să mergem cu ea aici, la Valea Neagră, şi-o să vedeți. 
Noi doi, împreună, n-o putem trece apa. Nu putem s-o ţinem în mâini. Icoana poate 
fi dusă oriunde, dar nu peste ape curgătoare. Peste ape n-o duce decât trup curat. 
Fiindcă apa aduce curăţenie, iar Maica e şi ea curată şi pură... La fel, nu poate fi 
dusă nici acolo unde locul nu e curat. 


Erau locuri despre care se zicea că-s blestemate, unde au fost crime sau alte spur- 
căciuni - n-o clinteai, nu mergea mai departe! 


Odată au dus-o în țarină la Secuieni, purtată într-o căruţă trasă de patru cai albi. În 
urma ei erau mii de oameni care au văzut miracolul. Voiau să se închine la o fân- 
tână, numită şi azi «Fântâna lui Mişoc», dar caii nu mai puteau să o care. Oricât le- 
au dat bice, oricât au împins căruţa, nu se urneau. Preoţii au înţeles şi au poruncit 
oamenilor să coboare în fântână. Acolo au găsit trupul unui copil mort, lepădat de 
mama sa, şi doar după ce l-au îngropat au putut să meargă mai departe şi să cheme 
ploaia..." 


Ne despărțim de dascălul Ciprian. Mai are de mers pe acasă, să se-mbrace frumos, 
apoi trece iarăşi pe la biserică, pentru a mai aranja nişte lucruri, fiindcă a primit 
telefon: Sfânta e pe drum, se apropie de sat!... 


Limpezirea minţii şi-a sufletului 


La aproape 70 de ani, Olga Duminică are încă un chip alb, delicat, şi bujori ca de 
copil în obraji. A fost profesoară de română la şcoala din sat, a trăit curat, mereu 
aproape de icoană, încă din copilărie. Ştie toate poveştile. 


"Erau mii de oameni, din toată ţara, toți veniţi aici pentru Sfântă! Eram aşa de bu- 
curoasă să-i găzduim... În curtea asta era plin de oameni veniţi la masluri, la 
rugăciuni. Îi culcam şi câte cinci în odaie, mulți dormeau afară, în căruţe sau aici, 
pe prispă, vara, când era cald... Ţin minte două femei mai în vârstă, două doamne 
care veneau pe jos, tocmai din Sineşti, din apropiere de Iaşi. În fiecare an le-am 
găzduit la mine. 50 de kilometri pe jos, desculţe! Aveau încălțămintea în traistă. 
Mereu au fost pelerinaje, încă Sunt şi azi. Am văzut oameni veniţi în cărucioare, 
oameni cu boli şi necazuri mari, le-am ascultat poveştile până noaptea târziu. Dar 
şi mai mulţi veneau să mulțumească, pentru lucruri doar de ei ştiute..." 


Aşezată în pridvor, privind grădina ce sta să înflorească, aburită uşor de verdele 
primăverii, Olga Duminică îmi vorbeşte cu glas tremurat despre puterea rugăciunii, 
aşa cum a simţit-o ea, în faţa Icoanei Sfintei de la Trifeşti. Despre cum şi-a găsit 
împăcarea, după doar o singură rugă disperată, acum 17 ani, atunci când sora ei s-a 
sinucis şi a simţit că-şi pierde minţile şi toată credinţa. 


Îmi spune cu lacrimi în ochi despre felul în care trebuie "să vorbeşti” cu Maica, 
direct, să-i spui ce te doare, cu toată fiinţa. "Mă duc şi mă rog ca şi cum ar fi ma- 
ma mea. Nu am 0 rugăciune anume, merg şi-i spun ce mă doare, ce mă fră- 
mântă. Îi privesc chipul, mă uit în ochii ei, mângâi sticla... E a mea, Măicuţa 
mea. Îi văd chipul în faţa ochilor mereu, în gând, orice aş face, oriunde m-aş du- 
ce. O simt lângă sufletul meu, mă atrage ca un magnet, simt cum mă încălzeşte 
şi mă pătrunde o forţă care-mi zice că-i bine ce fac, şi să mă mai rog, ceva ce-mi 
dă încredere tot timpul... E aici, cu noi, e Sfânta noastră. Eu am un lucru: nu pot 
să mă rog în gând. Buzele mele se mişcă. Orice pot să citesc în gând, doar am fost 
profesoară de română şi-am citit atâtea cărți, dar când e vorba de rugăciune, nu pot. 
Nu ştiu, nu pot! Rugăciunile trebuie să le şoptesc, să aud fiecare cuvânt, să-mi ţin 
mintea trează... Da, să-mi aud cuvintele. Prin răsuflarea mea pot fi atentă cum 
fiecare cuvânt se duce spre Dânsa... 


Ăsta e rostul cel mare al icoanei de la Trifeşti”, îmi spune Olga Duminică: limpe- 
zirea minţii şi a sufletului. Alungă gândul întunecat, dezleagă certurile şi-i împacă 
pe cei învrăjbiţi. Sute şi sute de cazuri sunt menţionate, cu date, în istoricul paro- 
hiei, încrâncenări care, prin închinare la Sfânta, s-au rezolvat. S-a stins vrajba şi 
dezbinarea dintre soţi, rude, fraţi, s-a închis judecata, s-a evitat divorțul, s-au des- 
coperit pagubele şi pe vinovaţi, s-a recunoscut vina şi s-au împăcat oamenii. Maica 
Sfântă este o judecătoare a tuturor, îi ţine pe oameni înfrățiţi. "Credincioşii nu pot 
trăi fără ea, căci li s-ar risipi gândurile. La asta ajută cel mai mult icoana noastră: 
îți dă gândul cel bun". 


Un vis împlinit 


Și-ncepe să se audă freamăt... Uliţele Trifeştiului sunt pline de oameni. Cum de au 
apărut, în nici jumătate de ceas, cât vorbisem cu Olga Duminică? leşim în ulița 
mare şi păşim stingheriţi, printre femei tăcute şi scunde. "Vine Sfânta!", zice una 
dintre ele, strângând în palmă un mănunchi de lumânări subțiri. O cheamă Elena 
Ciobanu, poartă o broboadă neagră peste o căciulă roşie şi-i zice icoanei, cu sfii- 
ciune, "Apărătoarea noastră", făcându-şi cruce de fiecare dată când îi rosteşte nu- 
mele. Îi e îndatorată, şi ea, icoanei. N-are cum să uite maslul când s-a rugat pentru 
fiul ei bolnav, cu un cheag de sânge pe creier, căruia medicii i-au spus că nu mai au 


ce să-i facă, şi atunci ea a alergat la icoană şi 1-a spus plângând, atingând-o cu pal- 
mele: "Maică a Domnului, aşa cum ai plâns sub crucea unde era Fiul, aşa plâng şi 
eu la Dumneavoastră, să-mi scoateţi copilu' meu din boală!" N-are cum să uite, 
căci copilul ei e acum bărbat zdravăn şi, uite, păşeşte alături de ea, pe drumul către 
biserică. 


Acum e iarăşi maslu, cu două săptămâni înainte de Înviere, şi în biserică s-au 
adunat deja zeci de oameni. Trei preoţi, în veşminte purpurii, stau înaintea credin- 
cioşilor şi le vorbesc despre Maica Domnului, cu braţele ridicate spre cer. Unul e 
fostul paroh al bisericii, Gheorghe Miron. Ceilalţi doi, Laurenţiu Segneanu şi 
Florin 'Țuscanu, sunt atât de mândri şi înflăcăraţi că slujesc în biserica asta, de nu le 
ajung vorbele să-şi exprime recunoştinţa. Şi sunt convinşi că, în foarte scurt timp, 
Tnifeştiul va ajunge unul din cele mai renumite locuri de pelerinaj din România. 


Părintele Țuscanu a fost multă vreme protopop al Romanului, hirotonit cu funcție 
înaltă, dar a renunţat la tot ca să vină în Trifeşti, gest care le-a părut tuturor 
orăşenilor o nebunie. Dar el şi-a văzut viaţa împlinită. Binecuvântarea episcopului 
i-a părut preotului Țuscanu un semn divin, aproape un miracol. 


"Când eram copil, mama mă aducea la biserica asta, de la Roman, pe jos. Mă 
ținea de mână şi urcam amândoi pe Jidovină, în genunchi... Aveam vreo zece ani. 
Habar n-aveam ce vreau de la viaţă, dar urcam la Sfânta, şi mama cădea la 
icoană şi-o ruga cu lacrimi să ne ajute, să ajung şi eu preot. Asta îşi dorea. Eram 
atât de săraci, tatăl meu fusese deţinut politic, condamnat 20 de ani pentru crimă 
împotriva orânduirii sociale, a stat în aceeaşi celulă cu Nicolae Steinhardt şi 
părintele Mina Dobzeu, a văzut cu ochii lui celebrul botez al monahului de la 
Rohia. După moartea lui, mama s-a îmbolnăvit de cancer şi singura nădejde i-a 
rămas la Sfânta, ocrotitoarea mamelor şi a copiilor... Urcam dealul, mereu în 
genunchi, şi ea se ruga atât de fierbinte, cum n-am văzut pe altcineva... Cinci ani 
s-a luptat cu cancerul şi-n fiecare zi îmi zicea: «Lasă, o să duc boala asta până 
când te-oi vedea cu veşmintel... » Aşa a fost. A murit la numai câteva zile după ce 
m-a văzut, cu ochii ei, hirotonit în biserică. Aşa că eu sunt astăzi aici ca rod al ru- 
găciunilor ei. Şi Doamne, cât mă bucur... " 


Maica se întoarce acasă! 


Icoana se întoarce acasă /Oamenii o ating cu mâna 


Pe tot timpul maslului, vreme de două ore, toți oamenii din biserică aveau să stea 
îngenuncheaţi. Sunt slujbe tari, la Trifeşti, de vindecări de boli şi dezlegări de bles- 
teme. Preoţii îşi întind patrafirele peste spinările încovoiate şi citesc molifte ame- 
țitoare. Veşmintele lor roşii acoperă norodul, care nici nu răsuflă, om lângă om, 
uniți prin atingere într-o singură făptură. N-aş rezista să stau atât în genunchi, îmi 
spun mereu, uitându-mă la ţărăncile acelea neclintite, ce parcă s-au lepădat de sine, 
înlemnite în credinţa lor. 


Tacu Veronica, femeia ce vinde lumânări, îmi zice că mulţi sunt străini, îi ştie după 
chip, cum ar fi acel poet pe nume Laurenţiu, care vine mereu de la Roman pe Jos, 
rugându-se pe drum încontinuu; opreşte părintele maşina şi-l roagă să urce, dar el 
nu vrea, zicând că "aşa-i mult mai mare bucuria" întâlnirii cu Sfânta. Şi sunt şi alții, 
mereu vin alţii, tot mai mulţi... E atât de puternică credinţa, o simţi din încordarea 
oamenilor ce-şi lipesc frunţile de podeaua bisericii, din năduşeala de pe frunţile 
preoţilor care citesc necontenit zeci şi zeci de acatiste la rând, te înfiori auzind cum 
părinţii iau asupra lor păcatele atâtor oameni, care le-au pus în palme, scrise pe foi 


de hârtie, speranţele. 


Părintele Gheorghe Miron iese puţin din sobor, să-şi tragă sufletul. E prea mare 
apăsarea, povara rostirii atâtor necazuri. Se aşează oftând lângă mine, în strană, şi- 
mi zice şoptit că miracolele Sfintei din Trifeşti, nu au şir. Prin rugăciune la Sfânta 
s-au descoperit hoţi ce se tem şi azi de icoană, mai ceva decât de poliție, s-au 
recuperat bani de la oameni ce nu-şi ţinuseră promisiunea, arătându-li-se în vise 
sau aievea, făcându-i pe nelegiuiţi să vină şi să-şi ceară iertare sau să se predea 
singuri poliției. S-au împăcat soţi, veniţi cu dușmănie, în aceeaşi zi, fără să ştie 
unul de altul, să plătească slujbe pentru câştigarea divorțului, însă s-au întâlnit 
chiar aici, în biserică, şi Maica Domnului le-a mişcat sufletele şi i-a unit din nou... 


Și, pe măsură ce-mi povesteşte toate astea, chipurile oamenilor îngenuncheaţi în- 
cep să se întoarcă spre uşă. 


Un murmur stins străbate mulțimea, iar preoţii merg grăbiţi spre ieşire. Rămâne 
doar dascălul Ciprian, cântând necontenit, undeva în dreapta altarului, împreună cu 
câțiva bătrâni, parcă mai înflăcărat, mai emoționat decât înainte. leşim în lumină. 
Câţiva credincioşi smeriți scot dintr-o maşină, cu o grijă neomenească, icoana 
învelită într-un pluş cafeniu. 


Preotul băcăuan Mihai Beicu îi supraveghează cu grijă, încercând să ajute, punând 
din când în când mâna pe ea, ca şi cum ar voi să-i încurajeze. "Continuu au venit 
oameni din tot oraşul, în fiecare zi, mii şi mii. O iubeşte tot Bacăul!”. 


Părintele Segneanu îi dă jos acoperământul, şi atunci o văd, şi eu, mai strălucitoare 
decât în poveştile pe care le-am auzit, luminând, efectiv, în mâinile lor, în veş- 
mântul ei de argint şi de aur; Maica în braţe cu Pruncul Sfânt, amândoi cu chipu- 
rile încă limpezi şi atât de tulburătoare încât, fără să vreau, îngenunchez, şi eu şi 
îmi fac cruce. Icoana sfântă s-a întors la Trifeşti! Coincidenţă sau nu, chiar în clipa 
aceea, din tăpşanul de nori cenuşii de deasupra satului, a ieşit prima rază de soare. 


LL) 


"Bucură-te, Mireasă, pururea fecioară!... 


Înfăţişând-o mulţimii, cu amândouă braţele, părinţii intră în biserică! Ca la un 
semn, poporul se strânge în mijloc, suflet lângă suflet, într-un şir lung până la altar, 
întorcându-se cu trupurile spre intrare. Preoţii ridică icoana şi-ncep să păşească, 
purtând-o pe deasupra capetelor plecate. Patru copii diaconi, cu chipuri fecio- 
relnice şi îmbrăcaţi în odăjdii de aur, flanchează alaiul, doi de o parte, doi de 
cealaltă - ținând lumânări aprinse în mâini. Și atunci, deodată, întreaga biserică 
porneşte să cânte, într-un singur glas: "Ca să strigăm ţie: Bucură-te Mireasă, pu- 
rurea fecioară!..." După rânduieli vechi de când lumea, oamenii cântă, şi-n ochii lor 
văd lacrimi de fericire şi recunoştinţă. Ridică braţele, fiecare pe rând, ca să atingă 
ferecătura strălucitoare, mângâind-o, şi-n aceste atingeri simţi toată nădejdea că 
aşteptările li se vor împlini, că se vor tămădui prin aceste atingeri, că de aceea au 
venit aici şi că vor mai veni, până la sfârşitul timpului... Cu fală, preoţii din Trifeşti 
aşează icoana la locul ei, iar ea iradiază de parcă ar fi vie, luminând întreaga 
biserică. 


Cu toţi ochii aţintiți spre ea, lumea cântă, cântă mereu: "Bucură-te!... Bucură-te, 
Mireasă, pururea fecioară!..." 


Sfânta din Trifeşti are chip trist. Ochii ei, nefiresc de mari, învăluie depărtările c-o 
nesfârşită melancolie, presimţind, parcă, golgota Fiului ei. 


In celebra sa inventariere a icoanelor făcătoare de minuni din România, episcopul 
Melchisedec Ştefănescu o aşează la loc de cinste în lista celor cincisprezece "Maici 


care plâng", singurele icoane recunoscute oficial de Biserică, drept "făcătoare de 
minuni”. Dintre acestea, Maica Trifeştiului e singura care nu se află azi în mari şi 
bogate mânăstiri voievodale, rămânând, mai departe, într-o biserică de sat, mult 
prea puţin cunoscută. Credinţa şi iubirea oamenilor au ţinut-o aici. Aşa cum aveau 
să-mi spună credincioşii la sfârşitul Sfântului Maslu, "Ea este Mama noastră. 
Apărătoarea noastră. Nu ne lăsăm de Maica Domnului, până ce om muri..." 

